KOMMISSIONENS FORORDNING (EF) Nr. 1616/98 af 24. juli 1998 om ændring af forordning (EF) nr. 1710/95, (EF) nr. 1711/95 og (EF) nr. 1905/95 vedrørende importbetingelser for visse kornprodukter fra visse lande

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3290/94 af 22. december 1994 om de tilpasninger og overgangsforanstaltninger, der er nødvendige i landbrugssektoren for gennemførelsen af de aftaler, som er indgået under de multilaterale handelsforhandlinger i Uruguay-rundens regi (1), senest ændret ved Kommissionens forordning (EF) nr. 1340/98 (2), særlig artikel 3, stk. 1, og

ud fra følgende betragtninger:

Ved Kommissionens forordning (EF) nr. 1710/95 (3), senest ændret ved forordning (EF) nr. 1251/97 (4), blev der fastsat overgangsforanstaltninger indtil den 30. juni 1998 for særordningerne for indførsel af klid og andre restprodukter fra sigtning, formaling og anden bearbejdning af visse kornarter med oprindelse i Tunesien, Algeriet, Marokko og Egypten med henblik på iværksættelsen af den landbrugsaftale, der blev indgået i forbindelse med de multilaterale handelsforhandlinger under Uruguay-runden; ved beslutning 98/238/EF, EKSF (5) har Fællesskabet indgået en aftale med Den Tunesiske Republik;

ved Kommissionens forordning (EF) nr. 1711/95 (6), senest ændret ved forordning (EF) nr. 1251/97, blev der fastsat overgangsforanstaltninger indtil den 30. juni 1998 for særordningerne for indførsel af hård hvede med oprindelse i Marokko med henblik på iværksættelsen af den landbrugsaftale, der blev indgået i forbindelse med de multilaterale handelsforhandlinger under Uruguay-runden;

ved Kommissionens forordning (EF) nr. 1905/95 (7), senest ændret ved forordning (EF) nr. 1251/97, blev der fastsat overgangsforanstaltninger indtil den 30. juni 1998 for særordningerne for indførsel af hård hvede, kanariegræs, rug og malt med oprindelse i Tyrkiet med henblik på iværksættelsen af den landbrugsaftale, der blev indgået i forbindelse med de multilaterale handelsforhandlinger under Uruguay-runden;

perioden for vedtagelse af overgangsforanstaltninger blev forlænget indtil den 30. juni 1999 ved forordning (EF) nr. 1340/98; i afventning af Rådets vedtagelse af definitive foranstaltninger bør foranstaltningerne i forordning (EF) nr. 1710/95, (EF) nr. 1711/95 og (EF) nr. 1905/95 forlænges indtil den 30. juni 1999;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -

UDSTEDT FØLGENDE FORORDNING:

Artikel 1

1. Forordning (EF) nr. 1710/95 ændres som følger:

- ordet »Tunesien« udgår hver gang det forekommer

- i artikel 1, ændres datoen den »30. juni 1998« til den »30. juni 1999«

- i artikel 4, andet afsnit, ændres datoen den »30. juni 1998« til den »30. juni 1999«.

2. Forordning (EF) nr. 1711/95 ændres som følger:

- i artikel 1, ændres datoen den »30. juni 1998« til den »30. juni 1999«

- i artikel 3, stk. 2, ændres datoen den »30. juni 1998« til den »30. juni 1999«.

3. Forordning (EF) nr. 1905/95 ændres som følger:

- i artikel 1, ændres datoen den »30. juni 1998« til den »30. juni 1999«

- i artikel 5, anden afsnit, ændres datoen den »30. juni 1998« til den »30. juni 1999«.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. juli 1998.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 24. juli 1998.

På Kommissionens vegne

Franz FISCHLER

Medlem af Kommissionen

(1) EFT L 349 af 31. 12. 1994, s. 105.

(2) EFT L 184 af 27. 6. 1998, s. 1.

(3) EFT L 163 af 14. 7. 1995, s. 1.

(4) EFT L 173 af 1. 7. 1997, s. 94.

(5) EFT L 97 af 30. 3. 1998, s. 1.

(6) EFT L 163 af 14. 7. 1995, s. 3.

(7) EFT L 182 af 2. 8. 1995, s. 7.